พนง.บินไทยเฮ บอร์ดอนุมัติขึ้นเงินเดือนจ่ายโบนัสย้อนหลัง
พนักงานการบินไทย เฮ หลังบอร์ดการบินไทยอนุมัติขึ้นเงินเดือน-จ่ายโบนัสย้อนหลังให้พนักงาน ขณะที่แผนเพิ่มทุนคาดได้ข้อสรุปภายในไตรมาส 2 นี้
15 ม.ค. 2553

พนักงานการบินไทย เฮ หลังบอร์ดการบินไทยอนุมัติขึ้นเงินเดือน-จ่ายโบนัสย้อนหลังให้พนักงาน ขณะที่แผนเพิ่มทุนคาดได้ข้อสรุปภายในไตรมาส 2 นี้
นายอำพน กิตติอำพน ประธานกรรมการ บริษัท การบินไทย  เปิดเผยว่า  ที่ประชุมคณะกรรมการบริษัทในวันนี้จะได้พิจารณาเพิ่มอัตราเงินเดือน และโบนัสให้พนักงาน ซึ่งการปรับเงินเดือนจะมีผลย้อนหลังตั้งแต่ 1 ม.ค.2553 เนื่องจากบริษัทสามารถกกลับมาสร้างผลกำไรได้ในปี 2552 จึงอยู่ในเงื่อนไขที่จะต้องมีการปรับเงินเดือนให้พนักงาน
อย่างไรก็ตามคณะกรรมการบริษัท จะพิจารณาแผนการเพิ่มทุนบริษัทให้เสร็จสิ้นไม่เกินไตรมาส 2 ของปีนี้ โดยขณะนี้อยู่ระหว่างการปรับปรุงในแง่ของตัวเลข หลังจากที่ผลประกอบการปี 2552 ออกมาดีกว่าที่คาดหมาย  โดยการเพิ่มทุนครั้งใหม่นี้บริษัทจะนำไปใช้ลงทุนซื้อเครื่องบิน และปรับปรุงอายุฝูงบินให้ลดลงเหลือ 11 ปี
"สรุปเรื่องแผนเพิ่มทุนไม่เกินไตรมาส 2 และกระทรวงการคลังเองก็พร้อมที่จะใช้สิทธิเพิ่มทุนให้เรา เพราะเห็นจากผลประกอบการปี 2552 เราทำได้ดีกว่าที่คาดหมาย"